**ANEXA 5**

**CONTRACT DE FINANŢARE NERAMBURSABILĂ**

**Nr. \_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_**

 În temeiul: Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare; Legii educaţiei fizice şi sportului nr. 69/2000, cu modificările şi completările ulterioare; Hotărârii de Guvern nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000; Ordinului ministrului tineretului și sportului nr. 664/2018 privind finanţarea nerambursabilă din fonduri publice a proiectelor și programelor sportive, cu modificările și completările ulterioare; Hotărârii Guvernului nr. 1447/2007 privind aprobarea Normelor financiare pentru activitatea sportivă, cu modificările şi completările ulterioare, Hotărârii Consiliului Județean Satu Mare nr. \_\_\_\_ / \_\_\_\_\_.2025 privind aprobarea bugetului general consolidat al Județului Satu Mare pe anul 2025, Hotărârii Consiliului Județean Satu Mare nr.\_\_\_\_\_/\_\_\_\_\_\_\_ 2025 privind aprobarea Ghidului solicitantului pentru finanțarea nerambursabilă din bugetul județului Satu Mare a proiectelor/programelor și acțiunilor sportive pe anul 2025,

 Având în vedere Hotărârea Consilului Județean Satu Mare nr.\_\_\_\_\_\_\_\_\_/\_\_\_\_\_\_2025 și Raportul de atribuire nr.\_\_\_\_\_\_\_\_\_\_\_\_, a intervenit prezentul contract,

 **Între:**

**Art. 1. Părţile contractului**

(1) **Județul Satu Mare** cu sediul în mun. Satu Mare, P-ța. 25 Octombrie nr.1, jud. Satu Mare, **cod fiscal** **3897378**, tel.: 0261.805.177 / 0261.710.420, e-mail: sfn@cjsm.ro, cont nr. **RO07TREZ24A675000592200X**, deschis la Trezoreria Satu Mare, reprezentată de **Pataki Csaba**, având funcţia de Preşedinte, denumită în continuare **FINANŢATOR,** pe de-o parte,

și

(2)..................................., cu sediul în ........................., str. ............... nr. ......., bl. ...., sc. ...., ap. ....., judeţul ..........., codul fiscal nr. ......, tel/fax................., având codul IBAN nr. ..................................., deschis la Banca ..................., sucursala ................... , reprezentată de ......................., având funcţia de ................................., denumit în continuare **BENEFICIAR**, pe de altă parte.

**Art. 2. Obiectul contractului**

1. Obiectul prezentului contract îl constituie finanțarea proiectului/programului sportiv, prin alocarea sumei de ………….. **lei**, de către Finanţator, în vederea realizării de către Beneficiar a proiectului/programului sportiv ................................................... prevăzut în ANEXA 2.

(2)Beneficiarul se obligă să realizeze proiectul/programul sportiv, în modul, în perioada \_\_\_\_\_\_\_\_\_ şi în condiţiile prevăzute prin prezentul contract, la standardele cele mai ridicate precum și în conformitate cu Cererea de finanțare nerambursabilă depusă de către solicitant și să asigure aportul propriu, în valoare de...........lei, ce reprezintă **20% din valoarea totală a proiectului.**

 (3) Suma prevăzută la Art. 2 alin. (1) acordată ca finanţare nerambursabilă nu poate fi utilizată de către Beneficiar pentru activităţi generatoare de profit.

(4) Suma prevăzută la Art. 2 alin. (1) poate fi diminuată de către comisia de validare în cazul în care sumele solicitate spre validare nu corespund prevederilor ghidului sau în cazul neprezentării documentelor justificative.

 (5) În cazul în care derularea proiectului/programului sportiv a fost realizată cu costuri mai mici decât cele propuse şi aprobate, cuantumul aportului propriu va rămâne neschimbat la valoarea specificată la Art. 2 alin. (1).

**Art. 3. Durata contractului**

 Prezentul contract intră în vigoare la data semnării lui de către părți și este valabil până la data de 31 decembrie 2025.

 **Art. 4. Drepturile și Obligaţiile Finanţatorului**

1. Să pună la dispoziţia Beneficiarului suma prevăzută la Art. 2 alin. (1) la termenele şi în condiţiile stabilite în prezentul contract.
2. Să refuze decontarea sumelor utilizate pentru producerea/achiziționarea produselor, materialelor și serviciilor de promovare și publicitate în cazul neinserării unor elemente de promovare a imaginii județului sau menționării sprijinului financiar primit.
3. Să refuze decontarea sumelor în cazul nerespectării clauzelor contractuale.
4. Să modifice unilateral cuantumul finanţării alocate, în condițiile Art.2 alin. (5), sau să rezilieze contractul conform Art. 8.

**Art. 5. Obligațiile Beneficiarului**

(1)Să utilizeze finanţarea nerambursabilă numai în scopul realizării proiectului/programului sportiv.

(2)Să nu utilizeze finanţarea nerambursabilă pentru activităţi generatoare de profit. În cazul veniturilor obținute din vânzarea de bilete, sumele încasate vor fi folosite exclusiv pentru acoperirea cheltuielilor de realizare a proiectului/programului sportiv.

(3)Să realizeze proiectul/programul sportiv cu toată atenţia, eficienţa şi transparenţa, în acord cu cele mai bune practici din domeniul de activitate vizat.

(4) Să promoveze spiritul de fairplay, să întreprindă măsurile necesare pentru prevenirea și combaterea violenței și dopajului în cadrul acțiunilor/activităților din cadrul proiectelor/programelor sportive finanțate potrivit prezentului contract.

(5)Să implementeze proiectul/programul sportiv pe propria răspundere şi în concordanţă cu descrierea din cererea de finanţare nerambursabilă, cu scopul de a atinge obiectivele menţionate.

(6) Să notifice Finanțatorul, prin transmiterea unei invitații sau informări pe adresa de e-mail: sfn@cjsm.ro, cu cel puțin 3 zile înainte de derularea activităților sportive pentru o eventuală participare la eveniment al unui observator din partea finanțatorului.

(7)Să nu ascundă Finanţatorului acte ori fapte care - dacă ar fi fost cunoscute – ar fi fost de natură să îl determine pe acesta să nu selecteze proiectul/programul sportiv spre finanţare.

(8)Să nu comunice date, informaţii, înscrisuri false sau eronate.

(9)Să întocmească şi să prezinte Finanţatorului rapoartele solicitate şi orice alte date privitoare la derularea proiectului/programului sportiv.

(10)Să reflecte corect şi la zi, în evidenţele sale contabile, toate operaţiunile economico-financiare ale proiectului/programului sportiv şi să le prezinte Finanţatorului ori de câte ori îi sunt solicitate.

(11)Să păstreze, conform prevederilor legale, toate documentele financiare care atestă desfăşurarea proiectului/programului sportiv şi să accepte controlul şi verificările Finanţatorului în legătură cu modul de utilizare a fondurilor ce constituie finanţarea primită.

(12) **Să depună la sediul autorităţii finanţatoare, în termen de cel mult 30 de zile de la data desfășurării** programului/proiectului sportiv, iar pentru proiectele/programele sportive desfășurate în perioada 11 noiembrie – 8 decembrie, până cel târziu la data de 11 decembrie 2025, adresa de înaintare la decont (Anexa 7), raportul de decontare (Anexa 6), decontul de imagine, documentele justificative pentru cheltuielile efectuate (facturi, comandă, contract), dovada utilizării și plății, (utilizării în cazul contractelor de sponsorizare), aportului propriu de 20% din valoarea totală a proiectului.

**(****13) Nerespectarea termenelor prevăzute la alin. (12) atrage nedecontarea cheltuielilor și implicit pierderea finanțării nerambursabile.**

(14)Să realizeze și să depună ***Decontul de imagine***al proiectului/programului sportiv.Decontul de imagine, constituit într-un dosar separat, este format dintr-o informare succintă despre eveniment, care include detalii privind: participarea, modul de mediatizare, gradul de vizibilitate al acţiunii la nivel municipal, judeţean, naţional sau internaţional, însoţită de câteva imagini, clipuri video înregistrate pe suport electronic sau alte documente justificative. Acesta va mai conţine, după caz, materiale de monitorizare a presei scrise și online (copii după articole mass-media, din mediul online, sau producții video), materiale provenite de pe social-media, afişe, cataloage, caiet program, USB stick, cărţi, albume sau orice alte tipărituri ale proiectului, etc., precum şi orice alte documente ce relevă efectul pe care l-a avut proiectul.

**(15) Beneficiarul are obligația ca pe toate materialele de informare și promovare a evenimentului să promoveze, în mod obligatoriu denumirea instituției finanțatoare și sigla Județului Satu Mare, respectiv mențiunea de partener al evenimentului**. **Nerespectarea acestei obligații are ca și consecință nedecontarea de către finanțator a sumelor utilizate pentru producerea/achiziționarea produselor, materialelor și serviciilor de promovare și publicitate.**

**(16) Utilizarea tuturor materialelor și echipamentelor sportive, a materialelor de promovare și publicitate achiziționate și decontate pentru derularea proiectului/programului sportiv, va fi documentată cu imagini foto realizate în timp real, pe perioada derulării activităților sportive.**

(17) Să pună la dispoziția Finanțatorului poze reale și relevante din perioada desfășurării evenimentului, pe suport electronic, de calitate superioară, imagini cu drept de utilizare pentru diverse materiale de promovare on/off line, respectiv la acțiuni/evenimente organizate de către Județul Satu Mare.

(18)Să permită pe toată durata contractului, precum și pe o perioadă de 5 ani de la încetarea acestuia, accesul neîngrădit al reprezentanților Autorității Finanțatoare și a altor organe abilitate de lege de a controla documentele pe baza cărora se ține evidența activităților derulate în cadrul contractului, în decurs de 3 zile lucrătoare de la primirea unei notificări în acest sens. Să permită Curţii de Conturi, sub sancțiunea nulității, să exercite controlul financiar asupra derulării proiectului/programului sportiv finanţat din fonduri publice.

(19) În cazul în care organele abilitate de control vor constata nereguli, beneficiarii de finanțări nerambursabile sunt obligați să restituie sumele imputate.

(20)Să ofere reprezentanţilor mass-media toate informaţiile şi materialele necesare unei bune informări cu privire la proiectul/programul sportiv realizat. Responsabilitatea asupra conținutului materialelor publicate cade exclusiv asupra beneficiarului.

(21)Să permită accesul nediscriminatoriu al publicului larg la proiectul/programul sportiv.

(22) Să restituie sumele primite ca finanţare nerambursabilă în situaţia în care se va descoperi că a utilizat sumele alocate în activităţi generatoare de profit.

 (23)Să acorde înlesniri ale accesului la proiectul/programul sportiv pentru pensionari, elevi, studenţi şi pentru persoane cu dizabilităţi, conform legii.

**Art. 6. Modalităţi de plată**

 (1) La justificarea plății acordate în baza contractului de finanțare, cheltuielile eligibile trebuie să corespundă cumulativ, următoarelor cerințe:

* să fie efectuate în perioada de implementare a proiectului sportiv
* să fie necesare realizării proiectului sportiv
* să fie înregistrate în contabilitatea beneficiarului.

 **(2) În termen de cel mult 30 de zile de la data desfășurării** **proiectului sportiv, iar pentru proiectele sportive desfășurate în perioada 11 noiembrie - 8 decembrie, până cel târziu la data de 11 decembrie 2025, Beneficiarul va depune adresa de înaintare la decont (Anexa 7), raportul de decontare (Anexa 6), documentele justificative privind utilizarea altor surse; decontul de imagine, documentele justificative pentru cheltuielile efectuate (facturi, comandă, contract), dovada aportului propriu de 20% din valoarea totală a proiectului.**

**(3) Efectuarea plății către beneficiar** **se realizează după validarea documentelor menționate la Art. 6, alin. (2), în termen de cel mult 30 zile calendaristice, dar nu mai târziu de finele anului bugetar 2025.**

**(4) Proiectul sportiv pentru care nu s-a depus în termen documentele menționate la alin. (2), nu va obține decontarea, pierzând finanțarea nerambursabilă.**

**Art. 7. Modificarea contractului**

 (1) Modificările se consemnează într-un act adițional, excepție făcând data și locul de desfășurare a proiectului sportiv, pentru care se va transmite o informare cel târziu cu 3 zile înainte de data desfășurării evenimentului, consemnat la Art. 2 alin. (1), pentru care autoritatea finanțatoare își va exprima acordul în scris.

 (2) Informarea va conţine şi descrierea condiţiilor şi a circumstanţelor în care proiectul se va desfăşura sau a oricăror altor aspecte privind executarea prezentului contract.

 (3) Dacă intervin modificări privind persoana Beneficiarului, acestea se comunică Finanţatorului de îndată de către Beneficiar sau de către urmaşii în drept ai acestuia.

 (4) În situaţia prevăzută la Art. 9, contractul încetează, în afară de cazul în care Finanţatorul hotărăşte altfel.

**Art. 8. Rezilierea contractului**

 (1)Contractul de finanţare este reziliat de drept în cazul în care Beneficiarul nu îşi îndeplineşte ori îşi îndeplineşte în mod necorespunzător obligaţiile contractuale, fără somaţie, punere în întârziere sau judecată.

 (2)Utilizarea alocaţiilor bugetare în alte scopuri decât cele prevăzute în contractul de finanţare nerambursabilă este interzisă şi atrage rezilierea acestuia fără intervenţia instanţei judecătoreşti, Beneficiarul urmând să fie obligat la plata daunelor-interese reprezentând atât contravaloarea finanţării cât şi beneficiul nerealizat, raportat la prejudiciile de imagine dar şi la cele materiale.

(3) În cazul în care proiectul sportiv nu se realizează, contractul de finanțare nerambursabilă se reziliază de drept.

(4)În cazul în care contractul de finanţare nerambursabilă este reziliat de drept, Beneficiarul este obligat ca în termen de 15 zile calendaristice să restituie Finanțatorului sumele primite.

**(5) Nerespectarea termenelor și prevederilor din contract duce la pierderea întregii finanțări precum şi la interzicerea participării pentru obţinerea de finanţări pe viitor.**

**Art. 9. Forţa majoră**

(1)Este exonerată de răspundere pentru neexecutare sau executarea necorespunzătoare a obligaţiilor ce-i revin, partea care a fost împiedicată de intervenţia unui caz de forţă majoră.

(2)Este forţă majoră evenimentul absolut imprevizibil, imposibil de împiedicat şi independent de voinţa părţilor, care le opreşte să-şi execute obligaţiile ce le revin potrivit prezentului contract.

(3)Intervenţia forţei majore trebuie comunicată prin grija părţii care o invocă, de îndată, după producerea forţei majore, dar cel târziu în termen de 24 de ore de la data apariţiei acesteia.

**Art. 10. Soluţionarea litigiilor**

Divergențele care pot apărea între părți pe parcursul derulării prezentului contract vor face obiectul unei concilieri pe cale amiabilă. În situația în care aceasta nu s-a realizat, partea nemulțumită se poate adresa instanței de judecată competente, în condițiile legii.

**Art. 11. Dispoziţii finale**

1. Prevederile prezentului contract au putere deplină pentru părți și se constituie în norme cu caracter tehnic, financiar și administrativ.
2. Anexele 5.1, 5.2 și 5.3 fac parte integrantă din prezentul contract.
3. Prezentul contract a fost încheiat astăzi,\_\_\_\_\_\_\_\_\_ în trei exemplare având aceeași forță juridică, dintre care două exemplare pentru Finanțator și unul pentru Beneficiar.

**Finanțator Beneficiar**

**…………………………. ………………………**

**ANEXA 5.1**

la Contractul de finanțare nerambursabilă nr.\_\_\_\_\_\_\_\_\_\_\_\_/2025

**BUGETUL PROIECTULUI PE CATEGORII DE**

**CHELTUIELI ȘI SURSE DE FINANȚARE**

 Ținând seama de Raportul de atribuire a contractelor de finanțare nerambursabilă nr.\_\_\_\_\_\_\_\_\_\_întocmit de Comisia de evaluare și selecție numită prin Dispoziția nr.\_\_\_\_\_\_\_ a Președintelui Consiliului Județean Satu Mare, precum și a HCJSM nr.\_\_\_\_\_\_/2025, au rezultat următoarele sume și categorii de cheltuieli:

|  |  |  |  |  |
| --- | --- | --- | --- | --- |
| **Nr.****Crt.** | **Activitatea, categoriile de cheltuieli****(se detaliază pe activități/categorii****de cheltuieli)** | **Valoarea totală a proiectului** | **Finanțarea nerambursabilă****(Suma solicitată de la Consiliul Județean)** | **Aport****propriu 20% din valoarea totală a proiectului** |
| 1. | Cheltuieli privind transportul intern și internațional (nominalizare categorie mijloc de transport, nr. persoane, calitatea persoanelor: jucător, medic, antrenor, rută, etc.). |  |  |  |
| 2. | Cheltuieli de cazare (nr. persoane, nr. nopți, calitatea persoanelor, alte detalii relevante). *În cazul cazărilor interne cuantumul alocației de cazare nu poate depăși suma de 265 lei/ noapte/ persoană și doar în locații cotate cu maximum 3 stele; iar pentru cazările externe indemnizația de cazare nu poate depăși suma de 460 lei/ noapte/ persoană.* |  |  |  |
| 3. | Cheltuieli privind plata arbitrilor și medicilor (nr. persoane, alte detalii relevante). |  |  |  |
| 4. | Cheltuieli pentru achiziționarea de materiale și echipament sportiv (denumire echipamente, nr. bucăți, alte detalii relevante). *Pentru bunurile materiale achiziționate, menționate la pct. 4), nu se va depăși valoarea de 2499 lei cu TVA inclus/bucată material achiziționat.* |  |  |  |
| 5. | Servicii de închirieri de baze sportive (locație, perioadă, alte detalii relevante). |  |  |  |
| 6. | Cheltuieli privind asigurarea serviciilor medicale, a ordinii publice şi respectarea normelor de pază la competiţiile sportive naţionale şi internaţionale (detaliere servicii). |  |  |  |
| 7. | Cheltuieli de achiziționare de panouri, materiale publicitare, cupe, medalii, diplome, cheltuieli de închiriere domenii website, întreținere și promovare a acțiunilor sportive în mediul online (detaliere pe tipuri de materiale, servicii, cantitate, alte informații relevante). *Totalul acestora nu va depăși 10% din finanțarea nerambursabilă.*  |  |  |  |
| 8. | Cheltuieli privind taxe de înscriere și/sau de participare la acțiuni sportive, taxe de organizare a acțiunilor (nominalizarea taxei). |  |  |  |
| 9. | Alte cheltuieli specifice neeligibile, necesare realizării activităților cuprinse în cadrul proiectului sportiv. |  |  |  |
|  | **TOTAL** |  |  |  |

**Valoarea totală a proiectului** – reprezintă suma dintre finanțarea nerambursabilă și aportul propriu.

**Aportul propriu** – reprezintă valoarea contribuției beneficiarului, respectiv 20% din valoarea totală a proiectului.

 Beneficiar, Responsabil financiar al Beneficiarului

Președinte…………………… Contabil………………………..

**ANEXA 5.2**

la Contractul de finanțare nerambursabilă nr.\_\_\_\_\_\_\_\_\_\_\_\_\_/2025

**CALENDAR ACȚIUNI/ACTIVITĂȚI**

**(se vor avea în vedere acțiunile/activitățile realizate din finanțarea**

 **nerambursabilă și din aportul propriu de 20%)**

Structura sportivă \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acţiunile/activităţile din cadrul proiectului/programului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Nr.crt. | Denumirea acțiunii/activității | Locul de desfășurare | Perioadaacțiunii | Nr. de participanți | Costul acțiunii -lei- | Alte mențiuni |
|  |  |  |  |  |  |  |
|  |  |  |  |  |  |  |

 Reprezentant legal,

……………………

(numele, prenumele, funcția și semnătura)

**ANEXA 5.3**

la Contractul de finanțare nerambursabilă nr.\_\_\_\_\_\_\_\_\_\_\_\_/2025

Structura sportivă ......................................

**SCOPUL, OBIECTIVELE ŞI INDICATORII DE EVALUARE AI PROIECTULUI/PROGRAMULUI SPORTIV**

 A. Scopul:

 ..........................................................................

 B. Obiective:

 Obiectivul general: ......................................................

 Obiective specifice: .....................................................

 C. Indicatori

 C1. Indicatori de eficienţă (denumire, unitate de măsură):

 a) .......................................................................

 b) .......................................................................

 C2. Indicatori fizici (denumire, unitate de măsură):

 a) .......................................................................

 b) .......................................................................

 C3. Indicatori de rezultat (denumire, unitate de măsură):

 a) .......................................................................

 b) .......................................................................

 Reprezentant legal,

……………………

(numele, prenumele, funcția și semnătura)